„ Eina sem ég get sagt er að rannsókn stendur enn þá yfir og ekkert hægt að segja hvernig henni miðar , “ segir Guðmundur en hann sagði ekkert geta sagt frekar um líðan fólksins . „ Í grunninn þá er staðan alvarleg . “ Fréttablaðið greindi frá því í vikunni að tilkynning hafi borist um eldsvoðann í kringum klukkan hálf tvö aðfaranótt miðvikudagsins 23. október og var nær allt tiltækt slökkvilið kallað út til að sinna eldsvoðanum . Slökkvistarf gekk vel en mikill reykur var í íbúðinni eftir að slökkt hafði verið á eldinum . Gunnlaugur Jónsson , aðstoðarvarðstjóri hjá slökkviliðinu sagði í samtali við Fréttablaðið á miðvikudaginn að reykkafarar hafi farið inn og fljótlega fundið tvo einstaklinga sem fluttir voru á slysadeild . Ekki er enn vitað hver upptök eldsins voru .